รัฐบาลไทย-ข่าวทำเนียบรัฐบาล-ปลัดมหาดไทย ตรวจเยี่ยม "ตลาดนัดแก้หนี้ จังหวัดนครนายก" พร้อมขอบคุณข้าราชการและเจ้าหน้าที่ของรัฐ ใช้เวลาวันหยุดมุ่งมั่นทำงานเพื่อประชาชน และพบปะพูดคุยให้กำลังใจประชาชนผู้รับบริการ
วันอาทิตย์ที่ 14 มกราคม 2567
14/01/2567
ปลัดมหาดไทย ตรวจเยี่ยม "ตลาดนัดแก้หนี้ จังหวัดนครนายก" พร้อมขอบคุณข้าราชการและเจ้าหน้าที่ของรัฐ ใช้เวลาวันหยุดมุ่งมั่นทํางานเพื่อประชาชน และพบปะพูดคุยให้กําลังใจประชาชนผู้รับบริการ
ปลัด มท. ตรวจเยี่ยม "ตลาดนัดแก้หนี้ จังหวัดนครนายก" พร้อมขอบคุณข้าราชการและเจ้าหน้าที่ของรัฐ ใช้เวลาวันหยุดมุ่งมั่นทํางานเพื่อประชาชน และพบปะพูดคุยให้กําลังใจประชาชนผู้รับบริการ เน้นย้ํา ผู้ว่าฯ ใช้ทุกกลไกในพื้นที่เร่งประชาสัมพันธ์ลงทะเบียนหนี้นอกระบบ
ปลัดมหาดไทย ตรวจเยี่ยม "ตลาดนัดแก้หนี้ จังหวัดนครนายก" พร้อมขอบคุณข้าราชการและเจ้าหน้าที่ของรัฐ ใช้เวลาวันหยุดมุ่งมั่นทํางานเพื่อประชาชน และพบปะพูดคุยให้กําลังใจประชาชนผู้รับบริการ เน้นย้ํา ผู้ว่าฯ ใช้ทุกกลไกในพื้นที่เร่งประชาสัมพันธ์ลงทะเบียนหนี้นอกระบบอย่างต่อเนื่อง เพื่อพี่น้องประชาชนเข้าถึงข้อมูลและลงทะเบียนได้อย่างทั่วถึง
วันนี้ (14 ม.ค. 67) เวลา 11.00 น. ที่หอประชุมอําเภอเมืองนครนายก ที่ว่าการอําเภอเมืองนครนายก จังหวัดนครนายก นายสุทธิพงษ์จุลเจริญปลัดกระทรวงมหาดไทย ตรวจเยี่ยมการดําเนินงาน "ตลาดนัดแก้หนี้ จังหวัดนครนายก" เพื่อแก้ไขปัญหาหนี้นอกระบบให้กับประชาชน โดยมี นายสุภกิณห์ แวงชิน ผู้ว่าราชการจังหวัดนครนายก นายศราวุธ สุวรรณจูฑะ นายธนวัฒน์ ปิ่นแก้ว รองผู้ว่าราชการจังหวัดนครนายก นายชนาธิป โคกมณีปลัดจังหวัดนครนายก นางสาวจิรวดี บรรพบุตร หัวหน้าสํานักงานจังหวัดนครนายก นายกองโทอิสรา สุขแจ่มใส นายอําเภอเมืองนครนายก พร้อมด้วยหัวหน้าส่วนราชการ และหัวหน้าหน่วยงานรัฐวิสาหกิจ พร้อมบุคลากร ร่วมให้การต้อนรับ
โอกาสนี้ นายสุทธิพงษ์ จุลเจริญ ปลัดกระทรวงมหาดไทย ได้ให้กําลังใจเจ้าหน้าที่ และพูดคุยสอบถามพี่น้องประชาชนผู้ลงทะเบียนแก้ไขปัญหาหนี้นอกระบบกับภาครัฐที่เดินทางมาขอรับคําปรึกษา "ตลาดนัดแก้หนี้ จังหวัดนครนายก" อาทิ บูธศูนย์ดํารงธรรมจังหวัดนครนายก บูธที่ทําการปกครองจังหวัดนครนายก และหน่วยงานร่วมบูรณาการ ได้แก่ บูธสํานักงานอัยการคุ้มครองสิทธิและช่วยเหลือทางกฎหมายและการบังคับคดีจังหวัดนครนายก ซึ่งมี นางสาวรัชนีกร โชคสวัสดิ์ อัยการคุ้มครองสิทธิและช่วยเหลือทางกฎหมายและการบังคับคดีจังหวัดนครนายก และนายเทิดทูน หาศิริ รองอัยการจังหวัดฯ ร่วมให้คําปรึกษา บูธคณะผู้บริหารการคลังจังหวัดนครนายก ซึ่งมี นางสาวสุธีรา กิจนาบูรณ์ คลังจังหวัดนครนายก พร้อมด้วยนางสาวพจนารถ ขันทอง ผู้จัดการธนาคารออมสินสาขานครนายก นายเกรียงไกร จารย์โพธิ์ ผู้อํานวยการธนาคารเพื่อการเกษตรและสหกรณ์การเกษตรจังหวัดนครนายก ให้คําปรึกษาด้านการเงิน และบูธจัดหางานจังหวัดนครนายก ให้คําปรึกษาและแนะนําตลาดแรงงานในพื้นที่
นายสุทธิพงษ์ จุลเจริญ ปลัดกระทรวงมหาดไทย กล่าวว่า วันนี้มาให้กําลังใจเพื่อนข้าราชการ พนักงาน เจ้าหน้าที่ ภายใต้การนําของท่านผู้ว่าราชการจังหวัดนครนายก ในการนํานโยบายของท่านนายกรัฐมนตรี ที่ได้ให้พวกเราทุกคนได้ร่วมผนึกกําลังกันจัดมหกรรม "ตลาดนัดแก้หนี้" เพื่อแก้ไขปัญหาหนี้นอกระบบ ด้วยการเชิญเจ้าหนี้ ลูกหนี้ มาร่วมพูดคุยไกล่เกลี่ยหนี้ พร้อมทั้งแนะนํา ให้คําปรึกษา การแก้ไขปัญหาหนี้นอกระบบ ทั้งในแง่ข้อกฎหมาย ในแง่การหางาน และการบริหารจัดการการเงิน โดยในวันนี้ ทุกจังหวัดทั่วประเทศได้มีการ Kick Off พร้อมกัน
"ในส่วนของที่จังหวัดนครนายกได้กําชับท่านผู้ว่าราชการจังหวัดนครนายกใช้กลไกกํานัน ผู้ใหญ่บ้าน ช่วยกันประชาสัมพันธ์การรับลงทะเบียนแก้ไขปัญหาหนี้นอกระบบเพิ่มเติม เพราะเราไม่มั่นใจว่าตัวเลขของพี่น้องประชาชนที่มาลงทะเบียนขอให้ทางภาครัฐช่วยแก้ไขปัญหาหนี้นอกระบบ มีจํานวนไม่มากนัก ถ้าเทียบกับขนาดของจังหวัด เพื่อป้องกันการตกหล่นของข้อมูล เพราะเราจะรับลงทะเบียนถึง 29 กุมภาพันธ์ 2567 นี้ ถ้าท่านใดที่ประสบปัญหาแล้วไม่ได้เข้าร่วมจะทําให้น่าเสียดาย เพราะการลงทะเบียนแก้ไขปัญหาหนี้นอกระบบ จะทําให้มีคนกลางที่มีอํานาจตามกฎหมายมาช่วยไกล่เกลี่ยประนีประนอมเพื่อให้ได้รับความเป็นธรรม และซึ่งเมื่อสักครู่ ได้พูดคุยสอบถามคุณป้าที่มาปรึกษา เขาเล่าว่า ไปกู้หนี้นอกระบบ ทุกวันนี้ต้องเสียดอกเบี้ยร้อยละ 20 ต่อเดือน ปีนึงก็ร้อยละ 240 แต่ด้วยนิสัยคนไทยที่มีความซื่อตรง ป้าเขาตกลงกับเจ้าหนี้ยังไงก็ผ่อนตามที่ตกลงกัน ซึ่งเมื่อมาลงทะเบียนวันนี้ ก็จะมีคนกลางช่วยไกล่เกลี่ย ทําให้มีเงินต้นส่งคืนได้ครบเพราะจ่ายดอกเบี้ยที่เป็นธรรม ไม่เกินกว่าที่กฎหมายกําหนด" นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า นอกจากนี้ ทางสถาบันการเงินของรัฐ ทั้งธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) ก็มีการนําเสนอข้อมูลเพื่อที่จะให้พี่น้องประชาชนพิจารณาปรับเปลี่ยนจากเป็นหนี้นอกระบบมาเป็นหนี้ในระบบ ซึ่งดอกเบี้ยนี่ถ้าเทียบกับการจ่ายดอกหนี้นอกระบบแตกต่างกันเหมือนสวรรค์กับนรก ก็คือ ดอกเบี้ยเหลือเพียงร้อยละ 0.75 ต่อเดือน ปีนึงก็ยังไม่เท่าดอกเบี้ยหนี้นอกระบบเพียงเดือนเดียว และเงื่อนไขก็มีเพียงแค่ต้องมีอาชีพและมีความรับผิดชอบ รวมถึงคุณสมบัติตามที่ธนาคารกําหนด ซึ่งเมื่อมาเป็นหนี้ในระบบ เจ้านี้ก็มีสิทธิ์ที่จะได้รับเงินก้อนเงินต้นกลับคืนไป ภาระของลูกหนี้ก็จะได้ดีขึ้น ได้รับดอกเบี้ยที่เป็นธรรมตามกฎหมาย
"วันนี้น่าดีใจ เพราะทุกจังหวัด ทุกพื้นที่ได้มีการ Kick Off และการดําเนินงานเป็นไปด้วยความเรียบร้อย ทุก ๆ หน่วยงานมาร่วมบูรณาการ ทั้งข้าราชการและพนักงานของรัฐ ได้เสียสละวันอาทิตย์ ที่เป็นวันหยุด มาช่วยกันอย่างเต็มที่ และการบริหารจัดการงานเช่นนี้ยังได้บุญ เพราะเราได้ช่วยเหลือผู้ตกทุกข์ได้ยาก อีกทั้งยังเป็นการทํางานตามอุดมการณ์ "บําบัดทุกข์ บํารุงสุข" ให้กับพี่น้องประชาชน สมดังเจตนารมณ์ที่พวกเราทุกคนมุ่งมั่นตั้งใจเข้ามาเป็นข้าราชการและเจ้าหน้าที่ของรัฐ ซึ่งต้องขอเป็นกําลังใจและขอขอบคุณพี่น้องทุกคน ที่ช่วยกันทํางานตามนโยบายนี้เป็นไปด้วยความเรียบร้อย หากพวกเราทุกคนมุ่งมั่นตั้งใจช่วยกันแก้ไขเรื่องหนี้นอกระบบจนประสบความสําเร็จ ประชาชนมีงาน มีอาชีพ มีรายได้ และได้รับดอกเบี้ยที่เป็นธรรม ก็จะส่งผลทําให้ลดปัญหาอื่น ๆ ที่จะตามมาในสังคมได้เป็นอย่างดีอีกด้วย" นายสุทธิพงษ์ฯ กล่าวในช่วงท้าย
ด้าน นายสุภกิณห์ แวงชิน ผู้ว่าราชการจังหวัดนครนายก กล่าวว่า การจัดกิจกรรม "ตลาดนัดแก้หนี้ จังหวัดนครนายก" ในครั้งนี้ มีที่มาจากรัฐบาลได้มีนโยบายให้ความสําคัญกับการแก้ไขปัญหาหนี้นอกระบบ โดยกําหนดให้ทุกจังหวัดดําเนินการให้ความช่วยเหลือลูกหนี้นอกระบบ เพื่อให้เจ้าหนี้และลูกหนี้ได้เข้ามาพูดคุย เจรจา สร้างความเข้าใจซึ่งกันและกัน ให้มีการชําระหนี้ด้วยความเป็นธรรมและโดยชอบด้วยกฎหมาย ภายใต้การควบคุม ดูแล และการสนับสนุนจากหน่วยงานของรัฐที่เกี่ยวข้อง ตลอดจนการให้ความช่วยเหลือที่จําเป็นตามอํานาจ หน้าที่ของหน่วยงานที่เกี่ยวข้อง อันนําไปสู่การสร้างความเข้าใจระหว่างเจ้าหนี้และลูกหนี้นอกระบบ ไม่ให้เกิดการกระทําผิดกฎหมายของเจ้าหนี้ และในขณะเดียวกันก็มีการชําระหนี้ที่ถูกต้อง ครบถ้วนของลูกหนี้เช่นเดียวกัน ซึ่งในกระบวนการดําเนินการแก้ไขปัญหาหนี้นอกระบบ กําหนดให้ลูกหนี้ หรือผู้ที่ประสงค์ให้หน่วยงานของรัฐให้การช่วยเหลือแก้ไขปัญหาหนี้นอกระบบลงทะเบียนขอรับการช่วยเหลือผ่านทางแอปพลิเคชันไทยดี (ThalD) หรือติดต่อผ่านทางศูนย์ดํารงธรรมจังหวัดหรือศูนย์ดํารงธรรมอําเภอทุกอําเภอ แล้วจึงนําผู้ลงทะเบียนเข้าสู่กระบวนการไกล่เกลี่ยโดยผู้ลงทะเบียนสามารถขอให้รัฐจัดหาแหล่งเงินกู้ดอกเบี้ยต่ํา หรือหาอาชีพ เพื่อสร้างรายได้แก่ตนได้ แต่หากว่าไม่สามารถตกลงกันได้ระหว่างเจ้าหนี้และลูกหนี้ และพบการกระทําผิดกฎหมาย ก็จะต้องดําเนินการทางอาญาต่อไป
"ในปี พ.ศ. 2567 นี้ จังหวัดนครนายกได้กําหนดจัดกิจกรรม "ตลาดนัดแก้หนี้" เป็นประจําทุกวันอาทิตย์ที่ 2 ของเดือน ณ หอประชุมอําเภอเมืองนครนายก จังหวัดนครนายก เนื่องจากเป็นสถานที่ที่ง่ายและสะดวกต่อการให้บริการประชาชน โดยในครั้งแรกนี้ได้จัดขึ้นในวันอาทิตย์ที่ 14 มกราคม 2567 ซึ่งเป็นการจัดพร้อมกันทั่วประเทศ โดยได้บูรณาการร่วมกับหน่วยงานที่เกี่ยวข้องภายในจังหวัด ได้แก่ ที่ทําการปกครองจังหวัดนครนายก, ศูนย์ดํารงธรรมจังหวัดนครนายก ตํารวจภูธรจังหวัดนครนายก, สํานักงานอัยการคุ้มครองสิทธิและช่วยเหลือทางกฎหมายและการบังคับคดีจังหวัดนครนายก, กอ.รมน. จังหวัดนครนายก, สํานักงานจังหวัดนครนายก, สํานักงานพัฒนาชุมชนจังหวัดนครนายก, สํานักงานยุติธรรมจังหวัดนครนายก,
สํานักงานแรงงานจังหวัดนครนายก, ธนาคารเพื่อการเกษตรและสหกรณ์จังหวัดนครนายก, ธนาคารออมสิน สาขานครนายก และที่ทําการปกครองอําเภอทั้ง 4 อําเภอ ในพื้นที่จังหวัดนครนายก" นายสุภกิณห์ฯ กล่าวเพิ่มเติม